Pablo Zabaleta

Pablo Javier Zabaleta Girod (hispaania hääldus: [ˈpaβlo saβaˈleta]; sündinud 16. jaanuaril 1985 Buenos Aireses) on endine Argentina jalgpallur. Ta mängis paremkaitsjana (vajadusel ka vasakkaitsjana). Zabaleta oli tuntud oma töökuse ja jõulise mängustiili poolest. Suurema osa klubikarjäärist mängis Zabaleta Inglismaa kõrgliiga klubis Manchester City (2008–2017). Manchester Cityga võtiis Zabaleta kõik Inglismaa jalgpalli tähtsamad autasud: FA Cup (2011), Premier League (2012 ja 2014), ja Football League Cup (2014 ja 2016). Enne liitumist Manchester Cityga, mängis Zabaleta La Liga klubis RCD Espanyol, kus ta võitis 2005–06 Copa del Rey. Tema klubikarjääri viimaseks klubiks jäi West Ham United, kus ta mängis aastatel 2017–2020. Argentina jalgpallikoondises mängis Zabaleta aastatel 2005–2016. Zabaleta esindas Argentinat 2011 ja 2015 Copa Américal, ja oli osa meeskonnast, mis saavutas teise koha 2014. aasta FIFA World Cupil. Ta kuulus ka Argentina meeskonda, mis võitis kulla 2008. aasta suveolümpiamängudel. Sündinud Buenos Aireses, üles kasvanud Arrecifes. Ta alustas oma karjääri Club Atlético de San Lorenzo de Almagros 2002. aastal, 12-aastaselt siirdus kohalikku klubisse Obras Sanitarias. Ta alustas mängimist kaitsva keskpoolkaitsjana, kuid liikus parema keskpoolkaitsja kohale. Zabaleta siirdus Espanyoli 2005. aastal 3 miljoni euro eest pärast seda, kui ta oli Argentina U-20 koondise kapten 2005. aasta FIFA noorte maailmameistrivõistlustel, mille Argentina võitis. 2005–06 hooajal, aitas Zabaleta Espanyolil võita Copa del Rey, mängides finaalis 90 minutit aidates Espanyolil 4-1 võita Real Zaragozat. 2007. aasta jaanuaris sai Zabaleta õlavigastuse, mis hoidis ta väljakult eemal peaaegu kolm kuud, olles enne seda kehtestanud end kui kindla esimese meeskonna valikuna. Hiljem sellel hooajal jõudis Espanyol 2006–07 UEFA Cup finaali, kus Espanyol kaotas penaltitega teisele Hispaania meeskonnale, Sevillale. 2008. aasta suvel liikus Zabaleta Premier League'i klubisse Manchester City pärast Juventuse pakkumise tagasilükkamist. Ta väitis, et "Manchester City pakkumist on võimatu tagasi lükata." Läbinud meditsiinilise testi ja leppinud kokku tingimustes, sõlmis Zabaleta 31. augustil 2008 viieaastase lepingu Manchester Cityga, üleminekutasu on avalikustamata, arvatakse, et Zabaleta väljaostu klausel tema lepingus oli umbes 6,45 miljonit naela. Zabaleta liitus päev enne seda, kui Manchester City osteti Abu Dhabi United Groupi poolt, mida juhib Sheikh Mansour, mis võimaldas klubil teha suuri investeeringuid. 13. septembril 2008 tegi Zabaleta oma debüüdi Manchester City võistkonnas, kus nad kaotasid 1–3 Chelseale. 5. oktoobril sai ta oma esimese punase kaardi inglise jalgpallis kui ta saadeti välja 2–3 kaotuses Liverpoolile, see juhtus ta neljandas Premier League'i mängus. Ta lõi oma esimese värava City meeskonnas 17. jaanuaril 2009, tema tabamus oli mängu ainus ja City võitis liigamängu 1-0 Wigan Athleticu vastu. 21. novembril 2010 lõi Zabaleta oma teise Premier League'i värava Manchester City 4-1 võidumängus Fulhami vastu. Samas mängus andis ta väravasöödu Carlos Tevezi väravale, aidates oma kaasmaalasel lüüa oma üheksanda värava klubis 2010–11 hooajal. 1. jaanuaril 2011 mängis Zabaleta oma 100. mängu Manchester City särgis, kui ta tuli platsile vahetusest Blackpooli vastu, et aidata City 1-0 võidule Eastlandis. Kaks nädalat hiljem, 15. jaanuaril andis Zabaleta oma teise väravasöödu hooajal ning aitas meeskonnal 4-3 võita Wolverhampton Wanderersit. See võit tähendas, et City läks liigat juhtima ning möödus kohalikust rivaalist Manchester Unitedist. Tiitli võimalused kahvatusid aga halva vormi tõttu 2011. aasta veebruaris ja märtsis. 1. mail 2011 lõi Zabaleta oma hooaja teise värava Premier League'i mängus West Ham Unitedi vastu. See tagas 2-1 võidu ning viis nad seitsme punkti kaugusele Liverpoolist ja Tottenham Hotspurist võitluses neljandale kohale. 14. mail 2011 sekkus Zabaleta mängu 88. minutil, vahetades välja Carlos Tevezi 2011. aasta FA Cupi finaalis, kui Manchester City võitis Stoke Cityt 1-0. 2011. aasta suvel teatati, et itaalia klubi Roma oli huvitatud Zabaleta palkamisest, kuid Manchester City ütles, et mängija ei ole müügiks ja Zabaleta sõlmis kolmeaastase lepingu 2011. aasta juulis. 1. oktoobril 2011 alustas Zabaleta põhikoosseisus ja mängis kõik 90 minutit paremkaitses, aidates Cityl 4-0 võita Blackburn Roversit Premier League'is, kuna tavaline alustaja Micah Richards ei saanud mängida. 23. oktoobril oli ta terve mängu vahetuses veenvas 1–6 võidumängus rivaali Manchester Unitedi vastu Old Traffordil, paremkaitses mängis Richards. 2011. aasta novembris pikendas Zabaleta oma lepingut Cityga kuni 2015. aasta suveni. Zabaleta ütles: "mul on väga hea meeskond, ja ma püüan anda oma parima klubile, meeskonnale ja fännidele. Ma ei mõelnud kaks korda, ma andsin kiire vastuse, sest ma oli nii õnnelik, et sain pikendada lepingut." tema esimese kolme ja poole aasta jooksul klubis, kujunes Zabaleta kultus kangelaseks Manchester City fännide seas, kes imetlesid tema iial ära anna alla suhtumist ja pühendumist klubisse. 30. aprillil 2012 mängis ta 90 minutit paremkaitses 1-0 võidumängus Manchester Unitedi vastu, võiduvärava lõi Vincent Kompany esimese poolaja lõpuminutitel peaga. Zabaleta lõi ka esimese värava dramaatilises mängus Queens Park Rangersi vastu, mäng lõppes seisuga 3-2 ja see tulemus kindlustas klubile esimese liiga tiitli pärast 1968. aastat.  9. detsembril 2012 lõi Zabaleta hilise viigivärava 3-2 kaotatud mängus Manchester Unitedi vastu. Uue aasta esimesel päeval lõi ta avavärava 3-0 võidus Stoke City üle, kahekordistades oma eelmise hooaja väravatesaldo. 25. jaanuaril 2013 lõi Zabaleta hooaja kolmanda värava ning see juhtus Stoke City vastu võõrsil, FA Cupi neljandas ringis ning mäng lõppeski seisul 1-0. Tema värav viis Manchester City edasi viiendasse raundi. Zabaleta hääletati City kuu parimaks mängijaks nii 2012. aasta detsembris, kui ka 2013. aasta jaanuaris ning oli klubis kapten Vincent Kompany vigastuse ajal, jaanuari ja märtsi vahel. Ta oli ainus City mängija, kes nimetati 2012–2013. hooaja PFA Team of the Yeari (Inglise Liiga aastameeskond). Pärast suurepärast hooaega hääletati Zabaleta Manchester City 2012–2013 hooaja parimaks mängijaks. Zabaleta saadeti väljakult ära 2013 FA Cupi finaalis Wigan Athleticu vastu teise kollase kaardi eest pärast selget viga Callum McManamani vastu 84. minutil. Wigan võitis mängu 1–0 tänu Ben Watsoni väravale lisaajal. Ta oli kolmas mängija, kes sai punase kaardi FA Cupi finaalis, ja esimene, kes teenis selle kaotajate poolel mängides. 2. märtsil 2014 mängis Zabaleta 90 minutit, kui Manchester City võitis Sunderlandi 3–1 2014. aasta Football League Cup Finaalis ning selle tulemusega olid nad võitnud kõik tähtsamad autasud Inglise jalgpallis. 21. aprillil 2014 lõi ta oma hooaja esimese värava 3–1 kaotuses West Bromwich Albioni vastu. 11 mail, oli Zabaleta osa võidumängus West Hami vastu, millega kindlustas City kolme hooaja jooksul oma teise Premier League tiitli. 21. septembril 2014 saadeti Zabaleta platsilt ära teise kollase kaardi tõttu vea eest Chelsea mängija Diego Costa vastu. Mõlemad mängijad said kollase kaardi, Zabaleta vea eest ja Costa veale järgneva reaktsiooni pärast. 21. augustil 2015 teatati, er Zabaleta on kuuks ajaks jalgpallist eemal põlvevigastuse tõttu. 17. jaanuaril 2016 jõudis Zabaleta 200. kohtumiseni Manchester City meeskonnas 4–0 võidumängus Crystal Palace üle. 14-aastase Zabaleta kutsus Argentina U-15 meeskonda Hugo Tocalli. Ta osales paljudel noorteturniiridel, ka FIFA U-20 World Cupil 2003. ja 2005. aastal, kui Argentina võitis selle Hollandis. Ta mängis noortekoondistes üle 75 mängu ja hakkas mängima täiskasvanute koondises aastal 2005. Ta oli osa meeskonnast, mis võitis kulla 2008. aasta Pekingi olümpiamängudel, mängides kõigis kuues mängus. Pärast 2010 FIFA World Cupi, kuhu koondisse peatreener Diego Maradona Zabaletat ei võtnud, on ta kindlustanud endale põhikoosseisu koha paremkaitses. 1. juunil 2011 oli Zabaleta Argentina kapten esimest korda, mängus Nigeria vastu. Juunis 2014 nimetati Zabaleta Argentina koondisse 2014 World Cupiks. Ta tegi oma World Cupi debüüdi Argentinas 2–1 võidus Bosnia ja Hertsegoviina üle Estádio do Maracanã staadionil, mängides terve mängu kaitses. 2015. aasta Copa Américal Tšiili vastu andis Zabaleta tsenderduse oma Manchester City meeskonnakaaslase Sergio Agüero peaga löödud väravale, mis oli mängu ainus värav ja Argentina võitis korraldajamaad Uruguayd nende teises alagrupimängus. Zabaleta sündis Buenos Aireses, ja ta isa Jorge juhtis ta noorelt jalgpalli juurde. Ema suri, kui Zabaleta oli 15-aastane. Zabaletal on rinnal tätoveering, kus on kirjas ta ema nimi. 2011. aastal anti talle Manchester Cityst luba lahkuda, kuna ta isa oli kriitilises seisus pärast autoõnnetust Argentinas. 14. juunil 2013 abiellus Zabaleta kauase tüdruksõbra Christel Castañoga. Poeg Asieri sündis 4. aprillil 2015 Manchesteris. San Lorenzo de Almagro Copa Sudamericana: 2002 Espanyol Copa del Rey: 2005–06 Manchester City Premier League: 2011–12, 2013–14 FA Cup: 2010–11 Football League Cup: 2013–14, 2015–16 FA Community Shield: 2012 Argentina FIFA World Youth Championship: võitja 2005 Olümpiamängude kuldmedal: 2008 Thomas Cooki kuu parim mängija: jaanuar 2009 Premier League PFA Team of the Year: 2012–13 Etihadi kuu parim mängija: December 2012, jaanuar 2013 Etihadi aasta parim mängija: 2012–13 "Pablo Zabaleta". Eurosport. Vaadatud 22.04.2014. Taylor, Daniel (29.08.2008). "Zabaleta rejects Juventus in favour of move to 'paradise'". The Guardian. London. Ladyman, Ian (29.08.2008). "Espanyol's Zabaleta turns down Juventus to join Man City for £6.5m". Daily Mail. London. Bevan, Chris (17.01.2009). "Man City 1–0 Wigan". BBC. Vaadatud 2.01.2010. "Fulham 1–4 Manchester City". ESPN Soccernet. 21.11.2010. Originaali arhiivikoopia seisuga 24.10.2012. Vaadatud 19.05.2017. "Manchester 4–3 Wolves". ESPN Soccernet. 15.01.2011. Originaali arhiivikoopia seisuga 24.10.2012. Vaadatud 19.05.2017. "Manchester City 2–1 West Ham". ESPN Soccernet. 1.05.2011. Originaali arhiivikoopia seisuga 26.10.2012. Vaadatud 19.05.2017. Gibbs, Thom (14.05.2011). "FA Cup final 2011: Manchester City v Stoke City live". The Daily Telegraph. London. Vaadatud 6.03.2014. "Roma to launch £6m Zabaleta bid, but Manchester City unwilling to sell Argentina defender". Daily Mail. London. 14.07.2011. "Zabaleta agrees three-year deal". The Independent. London. 23.07.2011. "Going places! Johnson hails City ambition as he joins Zabaleta in agreeing new deal". Daily Mail. London. 18.11.2011. "City tie down Johnson and Zabaleta". UEFA. 18.11.2011. Vaadatud 29.06.2016. Custis, Shaun. "Man City 3 QPR 2". The Sun. London. "Zabaleta voted Etihad Player of the Month". Manchester City F.C. 11.02.2013. Originaali arhiivikoopia seisuga 4.03.2016. Vaadatud 19.05.2017. "Mind games: Manchester City are missing United's winning mentality, admits Pablo Zabaleta". The Mirror. 26.03.2013. Vaadatud 22.02.2015. "Gareth Bale wins PFA Player of Year and Young Player awards". BBC Sport. 28.04.2013. Vaadatud 2.05.2013. "Pablo Zabaleta is Manchester City Player of the Year". Manchester City F.C. 4.06.2013. Originaali arhiivikoopia seisuga 8.06.2013. Vaadatud 21.06.2013. "Man City 3–1 Sunderland". BBC Sport. 2.03.2014. "Man City 3–1 West Brom". BBC. 21.04.2014. Vaadatud 22.04.2014. "anchester City's Pablo Zabaleta out for month with knee injury". British Broadcasting Corporation (BBC). 21.08.2015. Vaadatud 21.08.2015. "Zabaleta proud to be 'half Mancunian' after 200th City appearance". Goal.com. 17.01.2016. Vaadatud 29.06.2016. "Demichelis in Argentina squad as trio miss out". FIFA. 2.06.2014. Originaali arhiivikoopia seisuga 4.06.2014. Vaadatud 21.06.2014. "Argentina 2–1 Bos-Herce". BBC. 16.06.2014. Vaadatud 21.06.2014. "Argentina 1–0 Uruguay". BBC. 17.06.2015. "Football's helped since death of mum says Pablo Zabaleta". The Mirror. 28.12.2008. Vaadatud 30.08.2011. "Pablo Zabaleta espera duro partido para Argentina contra Holanda". EcoDiario. 13.08.2008. Originaali arhiivikoopia seisuga 5.10.2017. Vaadatud 30.08.2011. "Awards time for Craig and Pablo". Manchester City FC. 9.03.2009. Originaali arhiivikoopia seisuga 29.07.2012. Vaadatud 29.06.2016. "Etihad Player of the Month: Pablo Zabaleta". Manchester City FC. Originaali arhiivikoopia seisuga 20.07.2015. Vaadatud 16.07.2015. "Etihad Player of the Month: Pablo Zabaleta". Manchester City FC. Originaali arhiivikoopia seisuga 20.07.2015. Vaadatud 16.07.2015.